Die wêreld in foto’s – 6 Junie 2017Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Mense loop verby nuwe versperrings wat op die Waterloo-brug in Londen aangebring is ná Saterdagaand se terreuraanval in dié stad. Foto: Matt Dunham, AP Kinders betoog Dinsdag by die wetgewer in Hongkong teen olifante wat gestroop word vir hul ivoor. Veldwagters van reservate in Afrika doen tans ŉ beroep op wetgewers in Hongkong om ŉ verbod op ivoorverkope in te stel. Foto: Kin Cheung, AP Pres. Moon Jae-in van Suid-Korea brand Dinsdag wierook tydens die jaarlikse herdenking van die Koreaanse oorlog. Dié plegtigheid is by die nasionale begraafplaas in Seoel gehou. Foto: Baek Seun-Ryul, AP ŉ Student lees uit die Koran tydens die viering van Ramadan in die Al-Ashriyyah Nurul Iman-kosskool in Parung, Wes-Java, Indonesië. oslems reg oor die wêreld vier tans Ramadan wat onder meer beteken dat hulle van sonop tot sononder vas. Dit sluit eet, drink en rook in. Foto: Tatan Syuflana, AP Yayoi Kusama: Life is the Heart of a Rainbow, ŉ uitstalling deur die Japanse kunstenaar Yayoi Kusama, begin op 9 Junie in die nasionale kunsmuseum in Singapoer. Dié uitstalling duur tot 3 September. Foto: Dan Chih Wey, Xinhua